**Likumprojekta „Iekšējās drošības biroja likums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2012.gada 10.janvāra sēdes protokola Nr.2 45.§ „Informatīvais ziņojums „Par priekšlikumiem efektīva mehānisma nodrošināšanai to amatpersonu iespējamo pārkāpumu noskaidrošanai un saukšanai pie atbildības, kuras veic izmeklēšanas darbības”” 5.punktu Iekšlietu ministrijai bija nepieciešams sagatavot un noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajā regulējumā, kas nodrošinātu Valsts policijas Iekšējās drošības biroja atdalīšanu no Valsts policijas, nododot to iekšlietu ministra pārraudzībā.Lai nodrošinātu minētā uzdevuma izpildi, Iekšlietu ministrija izstrādāja koncepcijas projektu par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem (turpmāk – koncepcija), kas tika izskatīts Ministru kabineta 2013.gada 30.jūlija sēdē (protokols Nr.41, 104.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ņemot vērā koncepcijā minēto, par pamatu priekšlikumam izveidot jaunu iestādi – Iekšējās drošības birojs (turpmāk - Birojs), kalpoja Tieslietu ministrijas izveidotas starpinstitūciju darba grupas apzināti šādi pašreizējās situācijas un problēmu konstatējumi:1. Saskaņā ar Eiropas Cilvēktiesību tiesas (turpmāk – Tiesa) judikatūru Eiropas Cilvēktiesību un pamatbrīvību aizsardzības konvencijas (turpmāk – Konvencija) 2.pants uzliek valstij par pienākumu ne tikai atturēties no nepamatotas personas dzīvības atņemšanas, bet arī spert nepieciešamos soļus, lai aizstāvētu valstu jurisdikcijā esošo personu dzīvības. Savukārt Konvencijas 3.pants aizliedz spīdzināšanu, pazemojošu vai necilvēcīgu apiešanos. Vienlaicīgi gan Konvencijas 2.panta, gan 3.panta procesuālā daļa uzliek valstij pozitīvu pienākumu veikt vispārīgu, rūpīgu un efektīvu izmeklēšanu gadījumos, kad indivīds ir gājis bojā valsts iestāžu amatpersonu darbības vai bezdarbības rezultātā, vai saņemta sūdzība par iespējamo spīdzināšanu, pazemojošu vai necilvēcīgu apiešanos. 2. 2012.gada sākumā Ministru kabineta pārstāvja starptautiskajās cilvēktiesību institūcijās biroja aktīvajā lietvedībā atradās 14 lietas par Konvencijas 3. panta (spīdzināšanas aizliegums, pienākums veikt efektīvu izmeklēšanu) iespējamiem pārkāpumiem saistībā ar sūdzībām par iespējamo vardarbību no valsts iestāžu amatpersonu puses. No šīm lietām 10 gadījumos sūdzību pamatā ir Valsts policijas (turpmāk – VP) vai pašvaldības policijas amatpersonu darbības, kas veiktas kriminālprocesa vai administratīvo pārkāpumu lietu ietvaros, kā arī indivīdu sūdzību par iespējamo vardarbību no policijas darbinieku puses izmeklēšanas efektivitāte VP reģionālajās pārvaldēs vai VP Iekšējās drošības birojā, kā arī prokuratūras veiktās uzraudzības un kontroles efektivitāte.3. Jāatzīmē, ka 2010.gada 21.decembrī tika publiskots Tiesas spriedums lietā „*Jasinskis pret Latviju*”, kurā tika konstatēts Konvencijas 2. panta (tiesības uz dzīvību, pienākums veikt efektīvu personas nāves apstākļu izmeklēšanu) pārkāpums, kurā Tiesa par labu iesniedzējam piesprieda 50 000 *euro* lielu kompensāciju sakarā ar viņa dēla nāves apstākļiem VP Balvu rajona policijas pārvaldes darbinieku bezdarbības dēļ, un tai sekojošo ieilgušo izmeklēšanu VP Balvu rajona policijas pārvaldē un IDB, kā arī neefektīvo uzraudzību no prokuratūras iestāžu puses. Tiesas piespriestā kompensācija lietā „*Jasinskis pret Latviju*” ir lielākā summa, kas Latvijai jebkad ir bijusi jāmaksā sakarā ar Tiesas spriedumu.4. Vienlaikus arī Eiropas Padomes Komitejas spīdzināšanas un necilvēcīgas vai pazemojošas rīcības vai soda novēršanai ziņojumā par tās vizīti Latvijā laika posmā no 2007.gada 27.novembra līdz 7. decembrim (turpmāk – EP Ziņojums) ir konstatēts, ka Ieslodzījuma vietu pārvaldes (turpmāk – IeVP) amatpersonas, izmeklējot IeVP darbinieku izdarītos noziedzīgos nodarījumus, kas saistīti ar vardarbību pret ieslodzītajiem, atrodas nopietnā interešu konfliktā. Latvija tiek aicināta nodrošināt to, ka šādus nodarījumus izmeklē no ieslodzījuma vietu sistēmas neatkarīga iestāde. Tas, ka minētā problēma nav novērsta, atkārtoti norādīts arī EP ziņojumā par tās vizīti Latvijā laika posmā no 2009.gada 3. līdz 8.decembrim, un arī šajā ziņojumā Latvija tiek aicināta nekavējoties veikt pasākumus, lai nodrošinātu, ka ieslodzījuma vietu darbinieku izdarītos nodarījumus pret ieslodzītajām personām, kas saistīti ar vardarbību, izmeklētu neatkarīga no ieslodzījuma vietu sistēmas institūcija.Izvērtējot Latvijā iedibinātās sistēmas atbilstību Tiesas judikatūrā noteiktajiem efektīvas izmeklēšanas kritērijiem, kā viens no šādiem kritērijiem uzsvērts „izmeklēšanas neatkarības” kritērijs. Proti, „personām, kuras veic izmeklēšanu, ir jābūt neatkarīgām no personām, kuras ir iesaistītas izmeklējamā incidentā. Tas ietver ne tikai neatkarību no institucionāla un hierarhiska rakstura saitēm, bet arī acīmredzamu neatkarību, kas izpaužas pierādījumu kritiskā novērtēšanā” (*“Salgin pret Turciju”* (iesniegums Nr. 46748/99), 2007.gada 20.maija spriedums, 86.rindkopa, *“McKerr pret Apvienoto Karalisti”* (iesniegums Nr. 28883/95), 2001.gada 4.maija spriedums, 112.rindkopa). Šī kritērija kontekstā attiecībā uz izmeklēšanas iestādēm, kurās tiek izmeklēti faktiski šīs pašas iestādes amatpersonu izdarītie noziedzīgie nodarījumi, interešu konfliktu varētu konstatēt VP, Drošības policijas, Finanšu policijas, Militārās policijas, IeVP un Valsts robežsardzes veikto izmeklēšanu laikā. Taču vienlaikus, jāatzīst, ka līdz šim Konvencijas 2. un 3.panta pārkāpumi tikuši konstatēti VP un IeVP amatpersonu darbībā. Savukārt attiecībā uz VP Iekšējās drošības biroju jāuzsver, ka, ņemot vērā to, ka VP Iekšējās drošības birojs saskaņā ar normatīvajiem aktiem ir tieši pakļauts VP priekšniekam un atrodas VP sastāvā, tas virknē starptautisko institūciju jau ir radījis bažas par VP Iekšējās drošības biroja veikto izmeklēšanu neatkarību. Arī attiecībā uz pašvaldības policiju darbinieku izdarīto noziedzīgo nodarījumu izmeklēšanu, ko saskaņā ar Kriminālprocesa likuma 387.pantu veic VP, var konstatēt interešu konflikta situācijas, kad starp VP teritoriālās struktūrvienības, kas vairumā gadījumos izmeklē pašvaldības policijas darbinieku izdarītos noziedzīgos nodarījumus, kas saistīti ar vardarbību, un attiecīgās pašvaldības policijas darbiniekiem bieži pastāv neformālas saites un kontakti, kas dod pamatu apšaubīt izmeklēšanas neatkarību un kuru esamība izmeklēšanā netiek pārbaudīta.Ievērojot to, ka ar pašvaldību policiju salīdzināmā situācijā atrodas arī ostu policiju amatpersonas, neatkarīgas izmeklēšanas nodrošināšanai ar vardarbību saistītajos gadījumos arī šīs kategorijas lietas būtu nododamas izskatīšanai Birojam.Līdzīgā salīdzināmā situācijā atrodas arī Iekšlietu ministrijas un tās padotībā esošo iestāžu amatpersonas un darbinieki. Piemēram, persona pašreiz strādā kādā no Iekšlietu ministrijas padotības iestādēm, bet iepriekš ir strādājusi VP. Līdz ar to pastāv neformālas saites un kontakti. Tādējādi arī attiecīgo amatpersonu un darbinieku izdarīto noziedzīgo nodarījumu izmeklēšana būtu nododama Birojam.Ņemot vērā Tieslietu ministrijas darba grupas secinājumus par nepieciešamību nodrošināt arī IeVP darbinieku izdarīto noziedzīgo nodarījumu, kas saistīti ar vardarbību pret ieslodzītajiem, izmeklēšanas neatkarību (tostarp institucionālo) un, lai nepieļautu līdzīgu izmeklēšanas funkciju sadrumstalotību, atzīts, ka arī šī veida noziedzīgo nodarījumu izmeklēšana būtu nododama Birojam. Ņemot vērā minēto, Biroja kompetencē ietilps noziedzīgo nodarījumu, kurus izdarījušas Iekšlietu ministrijas un Iekšlietu ministrijas padotībā esošo iestāžu, izņemot Drošības policiju, amatpersonas un darbinieki atklāšana, izmeklēšana un novēršana, vienlaicīgi saglabājot arī Valsts robežsardzes tiesības izmeklēt robežsarga kā valsts amatpersonas izdarītus noziedzīgus nodarījumus, ja tie nav saistīti ar vardarbību. Savukārt attiecībā uz IeVP, pašvaldības policijas un ostas policijas darbinieku izdarītajiem noziedzīgajiem nodarījumiem, Biroja kompetencē ietilps tikai tādu noziedzīgo nodarījumu atklāšana, izmeklēšana un novēršana, kas izdarīti, pildot dienesta pienākumus, un saistīti ar vardarbību.Lai atklātu noziedzīgo nodarījumu izdarīšanu, likumprojektā „Iekšējās drošības biroja likums” (turpmāk - Likumprojekts) tiek paredzēts, ka Birojs ir operatīvās darbības subjekts.Biroja darbinieku profesionalitātes, neitralitātes un motivācijas nodrošināšanai Likumprojekts paredz, ka Birojam noteikto funkciju veicēji ir amatpersonas ar speciālajām dienesta pakāpēm. Savukārt personas, kas nodrošinās atbalsta funkciju veikšanu, būs darbinieki.Veicot Birojam noteiktos uzdevumus – atklāt un izmeklēt noziedzīgos nodarījumus, Biroja amatpersonas ar speciālajām dienesta pakāpēm darbosies Operatīvās darbības likuma un Kriminālprocesa likuma ietvaros. Savukārt Birojam noteiktā funkcija – noziedzīgu nodarījumu novēršana, tiks īstenota, analizējot šā likuma 4.panta pirmajā daļā minēto personu izdarītos noziedzīgos nodarījumus (statistiskas analīze, noziedzīgo nodarījumu subjektīvās puses analīze u.t.t.) un sniedzot priekšlikumus attiecīgajam iestādes vadītājam konstatēto trūkumu novēršanai. Vienlaikus Likumprojektā Biroja amatpersonām tiek paredzētas arī citas tiesības, kas nepieciešamas, lai nodrošinātu Birojam noteikto funkciju – izmeklēt un atklāt noziedzīgos nodarījumus, izpildi. Piemēram, tiesības pielietot šaujamieroci, pārvietot aizturētās un apcietinātās personas apsardzes uzraudzībā (Biroja amatpersonu rīcība, pārvietojot aizturētās un apcietinātās personas apsardzes uzraudzībā, tiks noteikta iekšējā normatīvajā aktā).Savukārt, lai nodrošinātu Biroja funkciju izpildi, Biroja amatpersonām tiek paredzētas tiesības veikt pārbaudi, lai noskaidrotu un pārbaudītu ar Biroja funkciju izpildi saistītus faktus un apstākļus, kā arī veikt personu aptauju, pieņemt paskaidrojumus, kā arī izsaukt uz Biroju jebkuru personu, apskatīt publiski nepieejamas vietas u.c.Vienlaikus likumprojekts paredz, ka Valsts policija pēc Biroja pieprasīju sniedz nepieciešamo atbalstu Birojam tā funkciju izpildes nodrošināšanai. Minētais nepieciešams, lai Birojs varētu efektīvi nodrošināt tam noteiktās funkcijas situācijās, kad uzdevuma izpildē ir nepieciešams piesaistīt īpaši ekipētas vai apmācītas amatpersonas, piemēram, noziedzīgu nodarījumu izdarījušu bruņotu personu aizturēšanu.Lai nodrošinātu nepārprotamu skaidrību par Biroja amatpersonu atlīdzību, ierobežojumiem un dienesta gaitu, Likumprojektā ir ietvertas tiesību normas, kurās tiek noteikts, kādi ārējie normatīvie akti regulē Biroja amatpersonu atlīdzību, ierobežojumus un dienesta gaitu. Ņemot vērā to, ka Biroja amatpersonas būs amatpersonas ar speciālo dienesta pakāpi, dienesta gaitu noteiks Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajā dienesta pakāpēm dienesta gaita likums. Savukārt Biroja amatpersonu ienākumu gūšanas, amatu savienošanas, komercdarbības ierobežojumus, kā arī citus ierobežojumus, aizliegumus un pienākumus nosaka likums “Par interešu konflikta novēršanu valsts amatpersonu darbībā”. Biroja amatpersonu atlīdzība tiks noteikta atbilstoši Valsts un pašvaldību institūciju amatpersonu un darbinieku atlīdzības likumam. Biroja amatpersonas atklās, izmeklēs un novērsīs noziedzīgus nodarījumus, ko izdarījušas amatpersonas un darbinieki, kuri ir profesionāli sagatavoti un ar atbilstošu pieredzi tiesībaizsardzības jomā. Līdz ar to Biroja amatpersonām būtu jānosaka atbilstoša tiesiskā aizsardzība. Tādējādi likumprojektā tiek paredzēts, ka biroja amatpersonu nedrīkst administratīvi aizturēt (šāds tiesiskais regulējums ir noteikts arī attiecībā uz valsts drošības iestāžu un Korupcijas novēršanas un apkarošanas biroja amatpersonām).Likumprojekts pašreizējā redakcijā paredz, ka likums stāsies spēkā 2015.gada 1.decembrī. Līdz ar to likumprojekta Pārejas noteikumos tiek paredzēts, ka Ministru kabinets līdz 2015.gada 1.decembrim izdod tiesību aktus, kas nepieciešami Biroja darbības nodrošināšanai, kā arī veic nepieciešamos organizatoriskos pasākumus Biroja darbības uzsākšanai (attiecīgu grozījumu izdarīšana Ministru kabineta noteikumos, nepieciešamības gadījumā citu jautājumu risināšana (telpas, aprīkojums u.t.t)).Atbilstoši Valsts pārvaldes iekārtas likuma 73.panta pirmās daļas 1.punktam punktam publiskas personas orgāns un amatpersona savas kompetences ietvaros var izdot iekšējos normatīvos aktus par iestādes vai struktūrvienības uzbūvi un darba organizāciju (nolikums, reglaments). Līdz ar to jautājums par Biroja struktūru būs ietverts Biroja reglamentā. Biroja struktūra tiks veidota atbilstoši koncepcijā noteiktajai Biroja struktūrai. Minētais novērsīs situācijas, kad nepieciešamības gadījumā, veicot izmaiņas Biroja struktūrā, būs jāveic attiecīgi grozījumi likumā. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Likumprojekts nosaka Iekšējās drošības biroja (turpmāk - Birojs) tiesisko statusu, funkcijas, uzdevumus un Biroja amatpersonu kompetenci.Atbilstoši Valsts pārvaldes iekārtas likuma 16.panta otrajai daļai tiešās pārvaldes nolikumā norāda: 1) iestādes nosaukumu;2) Ministru kabineta locekli, kura padotībā iestāde atrodas;3) iestādes funkcijas, uzdevumus un kompetenci;4) kārtību, kādā sniedzami pārskati par iestādes funkciju pildīšanu un līdzekļu izmantošanu;5) iestādes darbības tiesiskuma nodrošināšanas mehānismu;6) iestādi vai pārvaldes amatpersonu, kurai privātpersona var apstrīdēt administratīvo aktu vai faktisko rīcību;7) citus jautājumus, kurus Ministru kabinets uzskata par svarīgiem.Likumprojektā tiek regulēts plašāks jautājumu loks nekā tas ir ietverams tiešās pārvaldes iestādes nolikumā, proti, atbilstoši likumprojekta 2.panta trešajai daļai Birojs būs operatīvās darbības subjekts.Operatīvās darbības likuma 3.panta pirmā daļa noteic, ka operatīvās darbības tiesiskais pamats ir Latvijas Republikas Satversme, Kriminālprocesa likums, šis likums, kā arī citi likumi un starptautiskie līgumi, kas reglamentē valsts drošības, aizsardzības, ekonomiskās suverenitātes un sabiedriskās kārtības nodrošināšanas subjektu uzdevumus, tiesības un pienākumus. Savukārt saskaņā ar Operatīvās darbības likuma 3.panta otro daļu valsts institūcijas, kurām ar likumu ir noteiktas tiesības veikt operatīvo darbību, savas kompetences ietvaros un atbilstoši šim likumam izdod iekšējos normatīvos aktus par šīs darbības organizāciju, metodēm, taktiku, līdzekļiem un uzskaiti. Šie normatīvie akti stājas spēkā tikai pēc tam, kad tos akceptējis ģenerālprokurors.Ņemot vērā minēto, jautājums par to, vai Birojam ir piešķiramas operatīvā darbības subjekta tiesības, ir Saeimas kompetences jautājums. Likumprojektā ir ietvertas Biroja amatpersonu tiesības, kas var ierobežot vai aizskart Latvijas Republikas Satversmē noteiktās personu pamattiesības (piemēram, tiesības pielietot dienesta šaujamieročus, kā rezultātā var tikt apdraudēta personas dzīvība vai veselība). Lemt par šādu tiesību piešķiršanu Biroja amatpersonām ir likumdevēja kompetences jautājums. Ņemot vērā minēto, Biroja tiesiskais statuss, funkcijas, uzdevumi un Biroja amatpersonu kompetence ir nosakāma likumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs:1) Iekšlietu ministrijas un tās padotībā esošo iestāžu, izņemot Drošības policiju, Ieslodzījuma vietu pārvaldes amatpersonas ar speciālajām dienesta pakāpēm, civildienesta ierēdņus un darbiniekus, pašvaldību policijas darbiniekus un ostas policijas darbiniekus;2) fiziskas personas, kas cietušas noziedzīgu nodarījumu rezultātā, kurus izdarījušas iepriekš minētās personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 1 490 666 | 4 057 547 | 4 057 547 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 1 490 666 | 4 057 547 | 4 057 547 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 1 490 666 | 4 057 547 | 4 057 547 |
| 2.1. valsts pamatbudžets | 0 | 0 | 1 490 666 | 4 057 547 | 4 057 547 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Kopā finansējums:2015.gadā: **1 490 666 *euro*;**2016.gada un turpmāk ik gadu: **4 057 547 *euro*.****I.** Saskaņā ar likumu „Par vidēja termiņa budžeta ietvaru 2014., 2015. un 2016.gadam” Iekšējās drošības biroja darbības nodrošināšanai budžeta programmā 42.00.00 “Iekšējās drošības biroja darbība” paredzēts finansējums:1. saskaņā Ministru kabineta 2013.gada 27.augusta sēdē nolemto (prot.Nr.46, 102.§ 1.p.) (jaunās politikas iniciatīva „Iekšējās drošības biroja izveidošana”):
* 2015.gadā − **1 422 872 *euro****;*
* 2016.gadā un turpmāk ik gadu − **3 612 341 *euro***
1. veicot finansējuma pārdali\* Iekšlietu ministrijas budžeta ietvaros (saskaņā ar Ministru kabineta 2013.gada 30.jūlija sēdē (prot. Nr.41, 104.§) izskatīto koncepciju par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem):

 no budžeta apakšprogrammas 06.01.00 „Valsts policija”:* 2015.gadā − **58 891 *euro***
* 2016.gadā un turpmāk ik gadu − **355 916 *euro***

un no budžeta programmas 10.00.00 „Valsts robežsardzes darbība”:* 2015.gadā − **8 903 *euro***
* 2016.gadā un turpmāk ik gadu − **57 858 *euro***

**II.** Papildus (saskaņā ar Ministru kabineta 2013.gada 30.jūlija sēdē (prot.Nr.41, 104.§) izskatīto koncepciju par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem) 2015.gada budžeta sagatavošanas procesā nepieciešama divu amata vietu un finansējuma pārdale no Tieslietu ministrijas (Ieslodzījuma vietu pārvaldes) budžeta apakšprogrammas 04.01.00 „Ieslodzījuma vietas” uz Iekšlietu ministrijas budžetu:2016.gadā un turpmāk ik gadu − **31 432 *euro***(gads)Aprēķins:Uzturēšanas izdevumi 2016.gadā un turpmāk ik gadu 31 432 *euro*, 1.1. Atlīdzība (IKK 1000) 2016.gadā un turpmāk ik gadu 30 894 *euro*:Atalgojums (IKK 1100) 2 016,40 *euro*:(800 + 78,20 + 130) x 2 = 2 016,40 *euro*, kur:800 *euro* – vidējā vienas amatpersonas mēnešalga,78,20 *euro* – vidējā piemaksa par speciālo dienesta pakāpi,130 *euro* – piemaksa par dienesta (darba) pienākumu pildīšanu, kas saistīts ar īpašu risku,2 – amatu skaits.Darba dēvēja VSAOI (23,59%) (IKK 1200) 475,67 *euro*:2 016,40 x 23,59 % = 475,67 *euro*, kur:2 016,40 *euro* – atalgojums mēnesī,23,59 % – darba dēvēja valsts sociālās apdrošināšanas likme.2016.gadā un turpmāk ik gadu 30 894 *euro*:(2 016,40 + 475,67) x 12 + ((800 x 50 % x 2) x 1,2359) = 30 894 *euro*, kur:2 016,40 *euro* – atalgojuma izdevumi mēnesī,475,67 *euro* – VSAOI izdevumi mēnesī,12 – mēnešu skaits gadā,800 *euro* – vidējā vienas amatpersonas mēnešalga,50 % – atvaļinājuma pabalsta apmērs gadā,2 – amatu skaits,23,59 % – darba dēvēja valsts sociālās apdrošināšanas likme.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p.k. | Amata nosaukums | Esošā dienesta pakāpe | Amata kategorija/ amata līmenis | Izdiena | Mēneš-alga (MK Nr. 568\*) | Mēnešalga noteiktā | Piemaksa par dienesta pienākumu pildīšanu\*\*, kas saistīts ar īpašu risku noteiktā  | Piemaksa par speciālo dienesta pakāpi |
| 1. | Ieslodzījuma vietu pārvaldes centrālā aparāta galvenais inspektors | Pulkvež-leitnants | 10/C | 29 gadi | 763 – 988 | 810 | 130 | 99,60 |
| 2. | Ieslodzījuma vietu pārvaldes centrālā aparāta galvenais inspektors | Kapteinis | 10/C | 15 gadi | 744 – 969 | 790 | 130 | 56,91 |
|  |  |  |  | **KOPĀ** | x | 1600 | 260 | 156.51 |
|  |  |  | **Vidēji izdevumi** | x | 800 | 130 | 78,25 |

\* Ministru kabineta 2010.gada 21.jūnija noteikumi Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”\*\*Saskaņā ar Ministru kabineta 2010.gada 21.jūnija noteikumu Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām” 4.pielikuma 16.punktu līdz 214 *euro*.1.2. Preces un pakalpojumi (KK 2000) 538 *euro*:(45 + 85 + 11 + 128) x 2 = 538 *euro*, kur45 *euro* – vidējie sakaru pakalpojumu izdevumi gadā,85 *euro* – vidējie izdevumi biroja precēm gadā,11 *euro* – vidējie izdevumi inventāra atjaunošanai gadā,85 *euro* – vidējie izdevumi formas tērpu atjaunošanai gadā,2 – amatu skaits.\*Finansējuma apjoms var tikt precizēts atbilstoši faktiskajai situācijai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pievienotais Ministru kabineta sēdes protokollēmuma projekts paredz Iekšlietu ministrijai un Tieslietu ministrijai iesniegt Finanšu ministrijā priekšlikumus iekļaušanai likumprojekta “Par vidēja termiņa budžeta ietvaru 2015., 2016. un 2017.gadam” izskatīšanai Saeimā otrajam lasījumam, paredzot pārdalīt divas amata vietas un finansējumu no Tieslietu ministrijas budžeta apakšprogrammas 04.01.00 „Ieslodzījuma vietas” uz Iekšlietu ministrijas budžeta programmu 42.00.00 „Iekšējās drošības biroja darbība” 2016.gadā un turpmāk ik gadu 31 432 *euro* apmērā (tai skaitā atlīdzībai 30 894 *euro*).Iekšlietu ministrija, ja nepieciešams, var precizēt izdevumus 2015.gadam un turpmākajiem gadiem sadalījumā pa budžeta programmām un apakšprogrammām un izdevumu ekonomiskās klasifikācijas kodiem, tai skaitā izdevumus atlīdzībai. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. likumprojekts „Grozījumi Kriminālprocesa likumā”, nosakot Biroja kompetenci;
2. likumprojekts „Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”, paredzot, ka Biroja amatpersonu ar speciālajām dienesta pakāpēm dienesta gaitu nosaka minētais likums;
3. likumprojekts „Grozījumi likumā „Par interešu konflikta novēršanu valsts amatpersonu darbībā”, paredzot amatu savienošanas ierobežojumus IDB amatpersonām;
4. likumprojekts „Grozījumi Šengenas informācijas sistēmas darbības likumā”, paredzot Biroja pilnvaras savas kompetences ietvaros apstrādāt ziņojumus Šengenas informācijas sistēmā;
5. likumprojekts “Grozījums Ieslodzījuma vietu pārvaldes likumā”, paredzot, ka Biroja amatpersonas ar speciālajām dienesta pakāpēm bez speciālās atļaujas var apmeklēt ieslodzījuma vietas.

Nepieciešams izstrādāt šādus Ministru kabineta noteikumu projektus, attiecinot tos uz Biroja amatpersonām ar speciālajām dienesta pakāpēm:1. Grozījumi Ministru kabineta 2009.gada 10.februāra noteikumos Nr.137 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām”;
2. Grozījumi Ministru kabineta 2010.gada 21.jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”;
3. Grozījumi Ministru kabineta 2010.gada 29.jūnija noteikumos Nr.601 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm”;
4. Grozījumi Ministru kabineta 2011.gada 18.janvāra noteikumos Nr.55 „Noteikumi par speciālo līdzekļu veidiem un kārtību, kādā tos lieto policijas darbinieki un robežsargi”;
5. Grozījumi Ministru kabineta 2011.gada 7.jūnija noteikumos Nr.429 „Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”.
6. Grozījumi Ministru kabineta 2003.gada 29.aprīļa noteikumos Nr.240 „Iekšlietu ministrijas nolikums”.
 |
| 2. | Atbildīgā institūcija | Iekšlietu ministrija. |
| 3. | Cita informācija | Netiks izstrādāts Ministru kabineta noteikumu projekts „Iekšējās drošības biroja nolikums”, jo Likumprojektā jau ir ietvertas tiesību normas (funkcijas, uzdevumi, kompetence), kas saskaņā ar Valsts pārvaldes iekārtas likuma 16.pantu ir iekļaujamas tiešās pārvaldes iestādes nolikumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projektā izstrādē netika nodrošināta, ņemot vērā, ka Likumprojekts ir izstrādāts atbilstoši Ministru kabineta 2013.gada 30.jūlija sēdē (protokols Nr.41, 104.§) izskatītajai koncepcijai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšējās drošības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks izveidota jauna valsts pārvaldes iestāde – Iekšējās drošības birojs, kas atradīsies iekšlietu ministra pārraudzībā.Atbilstoši koncepcijā minētajam kopumā Biroja darbības nodrošināšanai paredzēts nodarbināt 92 amatpersonas ar speciālo dienesta pakāpi un 29 darbiniekus (pavisam kopā – 121 nodarbinātais). |
| 3. | Cita informācija | Nav. |

Iekšlietu ministrs R.Kozlovskis

Valsts sekretāres

pienākumu izpildītāja I.Aire

21.11.2014. 16:33

3401

Dz.Rancāne

67219419, dzintra rancane@iem.gov.lv

I.Potjomkina

67219606, ieva.potjomkina@iem.gov.lv